  Туспуктэм: vk.com ("Совет Отцов Удмуртской Республики") Наталия Сильвестрова 6+ Ижкарысь Драгунов оружейник нимо скверын 23-тӥ тулыспалэ 12 часын солдат кырӟанъя «Когда поют солдаты…» элькун фестиваль (6+) ортчоз. Ужрадэ пыриськыны улосвылысь хоръёсты ӧтё. Со сярысь Ижкар администрацилэн пресс-службаез ивортӥз. Быръён люкетэ куриськонъёсты куто ни. Со понна кырӟамез видео гожтыны но сое «ВКонтакте» мерлыко вотэсысь баме поттыны кулэ. Одно ик #ХорОтцов2024 хештег пуктоно. Озьы ик чӧлсконпусъя гожтӥськон пыр ортчоно. Фестивале атайёслэн но пиослэн, огазеяськонъёслэн но ужбергатонниослэн хоръёссы, семья хоръёс пыриськыны быгато. Мылкыд карисьёс тунсыкъяськонъёссыя хоръёсы огазеяськыны быгато. Куриськонъёсты 17-тӥ тулыспалозь куто  Тодэ вайытом, 2023-тӥ арын фестивале 102 хоръёс пыриськизы, финалэ 20-ез потӥзы. Тегъёс: кырӟан фестиваль Удмуртия  